Diari Oficial de la Generalitat Valenciana


Sumari del DOGV 6382, del 22-10-2010 (2010/11801)

RESOLUCIÓ d'1 d'octubre de 2010, de la Direcció General d'Obres Públiques, per la qual s'aproven definitivament els expedients d'informació pública i els mapes de soroll de carreteres de la xarxa autonòmica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11596


Data del document
:   01-10-2010

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'1 d'octubre de 2010, de la Direcció General d'Obres Públiques, per la qual s'aproven definitivament els expedients d'informació pública i els mapes de soroll de carreteres de la xarxa autonòmica de la Comunitat Valenciana. [2010/11900]  
En aplicació del que indica la Directiva 2002/49/CE, sobre avaluació i gestió del soroll ambiental, i de conformitat amb el que disposa la Llei 37/2003, de 17 de novembre, del Soroll, així com el que establix l'article 8 del Reial Decret 1513/2005, de 16 de desembre, de desplegament d'aquella, les administracions competents elaboraran i aprovaran mapes estratègics de soroll corresponents a cada un dels grans eixos viaris.  
En concret, d'acord amb el que establixen els articles 4.5 b) i 5.4 del Decret 104/2006, de 14 de juliol, del Consell, de Planificació i Gestió en Matèria de Contaminació Acústica, així com en la disposició final primera del Decret 43/2008, d'11 d'abril, de modificació d'aquell, correspon l'elaboració, la revisió i l'aprovació dels mapes de soroll de les infraestructures viàries, així com la seua informació al públic, a l'òrgan autonòmic amb competències en matèria d'ordenació d'infraestructures.  
En compliment d'estes normes, esta Direcció General d'Obres Públiques ha elaborat i sotmés a informació pública els mapes estratègics de soroll de les carreteres autonòmiques el trànsit de les quals supera els sis milions de vehicles a l'any.  
Les carreteres analitzades i la informació al públic del mapa de soroll corresponent a cada una d'estes han sigut les següents:   
Per Resolució de 7 de juliol de 2009, del director general d'Obres Públiques, publicada en BOE núm. 174, de 20 de juliol de 2009, i DOCV núm. 6069, de 31 de juliol de 2009, es va sotmetre a informació pública l'expedient 2071 dels mapes estratègics de soroll de les carreteres CV-10 (tram la Vilavella - la Pobla Tornesa), CV-151, CV-16 (des de la CV-10 fins a la CV-160), CV-17, CV-18 (des de la CS-22 fins a la CV-183), CV-20 (des de la CV-10 fins a Onda).   
Per Resolució de 5 d'octubre de 2009, del director general d'Obres Públiques, publicada en BOE núm. 249, de 15 d'octubre de 2009, i DOCV núm. 6126, de 20 d'octubre de 2009, es van sotmetre a informació pública els expedients 2073 i 2076 dels mapes estratègics de soroll corresponents a les carreteres CV-35 (tram València - Llíria), CV-40, CV-42 (des de la CV-43 fins a la A-7), CV-43, CV-400, CV-407 (des de la CV-36 fins a Sedaví), CV-410 (des de la CV-403 fins a la A-3), CV-81 (des de la CV-40 fins a la CV-660), CV-84 (des de la A-7 a la N-325), CV-820 (des de la A-31 a la N-325), CV-821, CV-865 (des de la CV-851 a Elx), CV-870 (des de la N-340 a la A-7), CV-91 (des de la CV-914 fins a la CV-860), CV-95 (des de la AP-7 a la N-332), CV 905 (des de Benijófar a Torrevieja), CV-911 (des de la CV-912 a la CV-91), CV-914 (des de la CV-920 a la CV-91), CV-930 (des de la N-340 a Orihuela).   
Per Resolució de 5 de maig de 2010, del director general d'Obres Públiques, publicada en BOE núm. 123, de 20 de maig de 2010, i DOCV núm. 6273, de 24 de maig de 2010, es van sotmetre a informació pública els expedients 2072, 2074 i 2075 dels mapes estratègics de soroll de les carreteres CV-30 des de la V-30 fins a l'avinguda del Mestre Rodrigo de València, CV-31, CV-32, CV-33, CV-36 des de València fins a la CV- 410, CV-300, CV-306 des de la CV-300 fins al final del barranc de la Calderona, CV-365, CV-366, CV-50 des de la N-332 fins al nucli urbà de Carlet, CV-500 des de la V-30 fins a la CV-502, CV-550 des de la intersecció cap a Alberic fins a la CV-50, CV-60 des de la CV-40 fins a la N-340 i des de la CV-667 fins a la CV-685, CV-645, CV-686, CV-70 des de la CV-763 fins a la N-332, CV-725, CV-734.  
Realitzades les referides informacions al públic exigides normativament, per un termini d'un mes en cada cas, no s'ha presentat cap al·legació als mapes estratègics del soroll de les carreteres analitzades.   
En virtut de les atribucions assignades pel Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, i de conformitat amb el que disposa la Resolució de 2 de febrer de 2010, del conseller d'Infraestructures i Transport, sobre delegació de competències en determinats òrgans d'esta Conselleria (DOCV núm. 6206, de 15.02.2010), resolc:  
Primer  
Aprovar els expedients d'informació pública i els mapes estratègics de soroll de carreteres autonòmiques de la Comunitat Valenciana indicats, en els mateixos termes, quant al contingut i a les conclusions que els exposats al públic en els diaris oficials que s'han esmentat anteriorment, i que poden continuar sent consultats en l'adreça d'internet .  
Segon  
Comunicar esta resolució a la Conselleria de Medi Ambient, Aigua, Urbanisme i Habitatge, a fi que la trasllade al ministeri corresponent.  
Tercer  
Publicar la present resolució, d'acord amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Contra la present resolució, que esgota la via administrativa, es podrà interposar, amb caràcter potestatiu, recurs de reposició davant del director general d'Obres Públiques, en el termini d'un mes, comptador des de l'endemà de la publicació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
No obstant el que s'ha exposat en el paràgraf anterior, la present resolució podrà ser impugnada directament davant de la Sala Contenciosa Administrativa del Tribunal Superior de Justícia, per mitjà de la interposició del corresponent recurs contenciós administratiu, en el termini de dos mesos, comptadors des de l'endemà de la publicació d'esta o, si és el cas, de la resolució expressa del recurs potestatiu de reposició, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això, sense perjuí que es puga interposar, si és el cas, qualsevol altra acció que es considere procedent.  
València, 1 d'octubre de 2010.- El director general d'Obres Públiques: Ismael Ferrer Domingo.